**บันทึกองค์ความรู้ปราชญ์ชาวบ้าน**

การปลูกยางพาราและไร่นาสวนผสม

**1. ชื่อภูมิปัญญาที่ทำการบันทึก** การปลูกยางพาราและไร่นาสวนผสม

เจ้าของภูมิปัญญาที่บันทึก นายเดช นามสกุล มินทการต์

ที่อยู่ บ้านเลขที่ . 65 หมู่ .. 5.

ตำบล ..บางขุนทอง.. อำเภอ ..ตากใบ...... จังหวัด ....นราธิวาส........

โทรศัพท์ ..0857976122..

**2.ประวัติความเป็นมาของภูมิปัญญาที่บันทึก**

องค์ความรู้จากการเกษตร การลองผิดลองถูกในการทำสวนยางและไร่นาสวนผสม จนเกิดเป็นความชำนาญ จากการเรียนรู้จากการถ่ายทอดมาจากผู้รู้และการได้รับการอบรมจากหน่วยงานราชการ เกิดการเรียนรู้การปลูกยางและไร่นาสวนผสมให้ได้ผลดี จากเริ่มต้นทำแค่ใช้ในการปลูกในพื้นที่ของตนเอง จนเริ่มมีองค์ความรู้ที่ถูกต้องมากขึ้น จนสามารถทำผลผลิตให้เพิ่มปริมาณมากขึ้นจากปริมาณที่เคยได้ผลผลิตเดิม เป็นรายได้เพิ่มอีกทางหนึ่งนอกเหนือจากการกรีดยาง ทั้งยังแบ่งความรู้เรื่องการติดตายางให้ผู้ที่มีความสนใจทั้งในหมู่บ้าน และภายในอำเภอ เป็นบุคคลที่ทำประโยชน์ให้กับหมู่บ้านและอำเภอที่น่ายกย่องอย่างยิ่ง

**3.จุดเด่นของภูมิปัญญาที่บันทึก**

การปลูกยางพาราและไร่นาสวนผสมนั้นเป็นการทำเกษตรเพื่อเลี้ยงตัวเองได้ (Self sufficiency  )  ประหยัด และมีความสามัคคีในชุมชน   เน้นการเลี้ยงตนและครอบครัวได้

**4.กระบวนการการผลิต**

จากความสามารถพัฒนาพื้นที่เกษตรทำกินของตนเองเป็นแหล่งเรียนรู้ให้แก่เกษตรกรและเป็นจุดถ่ายทอดการทำไร่นาสวนผสม 1ไร่ 1แสน จนได้รับการยอมรับจากชุมชนและเกษตรกรภายในหมู่บ้าน ตำบลและอำเภอ เป็นตัวอย่างที่ดำเนินชีวิตแบบเศรษฐกิจพอเพียงได้รับการคัดเลือกจากชุมชนในระดับต่างๆ เช่น การเป็นวิทยากรที่ปรึกษาและถ่ายทอดความรู้ทางการเกษตร การเป็นอาสาสมัครเกษตรระดับตำบล นอกจากนี้ยังมีความโดดเด่นในการสาธิตการให้ความรู้เรื่องการปลูกยางพารา การดูแลดินการใช้ปุ๋ยในสวนยางพารา เพื่อให้เกิดความสมดุลในทางระบบนิเวศวิทยา การป้องกันกำจัดศัตรูพืชโดยวิธีผสมผสานจากการใช้สารชีวภาพที่ผลิตขึ้นด้วยตนเอง ลดการใช้สารเคมีที่ไม่จำเป็น และส่งเสริมการใช้สารเคมีอย่างถูกต้องตามหลักวิชาการการปลูกพืชชนิดอื่นแซมระหว่างต้นยางเป็นรายได้เสริมอีกทางหนึ่ง

**4.เทคนิค/เคล็ดลับ**

เป็นชาวสวนยาง ยึดหลักในการดำเนินชีวิต การดำเนินการส่งเสริมและการพัฒนาสังคมตามหลักปรัชญาของเศรษฐกิจพอเพียงของพระบาทสมเด็จพระเจ้าอยู่หัว จนสามารถพัฒนาเป็นศูนย์เรียนรู้การทำสวนยางให้กับบุคคลที่สนใจ ด้านพัฒนาสังคมและสวัสดิการสังคม จนเป็นแบบอย่างที่ดีให้แก่ชาวสวนยางในบ้านโคกชุมบก และในระดับตำบล เป็นแหล่งเรียนรู้แก่ชาวสวนยางในพื้นที่และเป็นจุดถ่ายทอดความรู้ด้านการเกษตร นอกจากนี้ยังเป็นวิทยากรให้ความรู้แก่เกษตรกรทั่วไปอย่างต่อเนื่อง และเป็นแกนนำในการประชาคมให้กับภาครัฐและภาคเอกชนด้วยดี โดยไม่เคยหวังสิ่งตอบแทน ยึดหลักความพอเพียง ในการดำเนินชีวิต มีความสม่ำเสมอ เสียสละ ทุ่มเททั้งกำลังกายและกำลังใจ รวมทั้งกำลังทรัพย์ โดยไม่หวังสิ่งตอบแทน เพียงเพื่อให้ความรู้ที่ตนมีอยู่ถ่ายทอดไปยังเกษตรกรและสามารถนำกลับไปใช้พัฒนายังบ้านของตนเองให้ก้าวหน้าต่อไป รวมทั้งยังเป็นตัวแทนของหมู่บ้านในการประสานงานกับส่วนราชการต่างๆ เพื่อขอความช่วยเหลือแก่ราษฎรในท้องที่ ทั้งผู้ประสบภัยธรรมชาติและการรายงานผลกระทบจากอุทกภัยด้วยเสมอมา ทั้งภาครัฐและเอกชน โดยการประสานด้านการพัฒนาสังคมและสวัสดิการ ด้วยจิตอาสา จิตสาธารณะ อย่างเสมอต้นเสมอปลาย ไม่หวังสิ่งตอบแทนใดๆ ทั้งสิ้น

-2-

**6.การถ่ายทอดสืบทอด**

ควรส่งเสริมการรวมตัวกันของเด็กและเยาวชนที่เป็นบุตรหลานเกษตรกร ด้วยความสมัครใจเพื่อให้เด็ก และเยาวชนร่วมกันเรียนรู้จากการปฏิบัติจริง ปลูกฝังค่านิยมที่ถูกต้องด้านคุณธรรม จริยธรรม การงานพื้นฐานอาชีพการทำสวนยาพารา เพื่อเตรียมพร้อมพัฒนาคุณภาพเกษตรกรชาวสวนยางและไร่สวนผสมให้มีความรู้ต่อไป